L 118/18
LV
Eiropas Savienības Oficiālais Vēstnesis
20.4.2022.
(16)
Ieraksts par tehnisko oktabromdifenilēteri Regulas (ES) Nr.
649/2012 I pielikuma 3. daļā attiecas arī uz minētās regulas I pielikuma 1. un 2. daļas sarakstā norādīto vielu “oktabromdifenilēteris”.
Tāpēc oktabromdifenilēteris no Regulas (ES) Nr.
649/2012 I pielikuma 1. un 2. daļas ķīmisko vielu saraksta būtu jāsvītro.
(17)
Stokholmas konvencijas par noturīgajiem organiskajiem piesārņotājiem (“Stokholmas konvencija”) Pušu konferences devītajā sanāksmē, kas notika no 2019. gada 29. aprīļa līdz 10. maijam, tika nolemts minētās konvencijas A pielikumā iekļaut vielu “dikofols”.
Tāpēc minētā viela tika iekļauta Regulas (ES) 2019/1021 I pielikuma A daļā un līdz ar to būtu jāiekļauj Regulas (ES) Nr.
649/2012 V pielikuma 1. daļas ķīmisko vielu sarakstā.
Tā kā iekļaušana Regulas (ES) Nr.
649/2012 V pielikuma 1. daļā bez jebkādiem izņēmumiem aizliedz vielas eksportu, dikofola iekļaušana minētās regulas I pielikuma 1. un 2. daļā vairs nav nepieciešama un tas no šiem sarakstiem būtu jāsvītro.
(18)
Stokholmas konvencijas Pušu konferences devītajā sanāksmē, kas notika no 2019. gada 29. aprīļa līdz 10. maijam, tika nolemts minētās konvencijas A pielikumā iekļaut vielu “perfluoroktānskābe (PFOA), tās sāļi un ar PFOA saistīti savienojumi”, nosakot vairākus atbrīvojumus un pienākumu pusēm aizliegt eksportēt ugunsdzēšanas putas, kas satur minētās ķīmiskās vielas.
Tāpēc perfluoroktānskābe (PFOA), tās sāļi un ar PFOA saistīti savienojumi tika iekļauti Regulas (ES) 2019/1021 I pielikuma A daļā un līdz ar to būtu jāiekļauj Regulas (ES) Nr.
649/2012 V pielikuma 1. daļas ķīmisko vielu sarakstā.
(19)
Stokholmas konvencijas Pušu konferences septītajā sanāksmē, kas notika 2015. gada 4.–15. maijā, tika nolemts minētās konvencijas A pielikumā iekļaut vielas “pentahlorfenols un tā sāļi un esteri”.
Tāpēc minētās vielas tika iekļautas Regulas (ES) 2019/1021 I pielikuma A daļā un līdz ar to būtu jāiekļauj Regulas (ES) Nr.
649/2012 V pielikuma 1. daļas ķīmisko vielu sarakstā.
(20)
Stokholmas konvencijas Pušu konferences ceturtajā sanāksmē, kas notika 2009. gada 4.–8. maijā, tika nolemts minētās konvencijas B pielikumā iekļaut vielas “perfluoroktānsulfonskābe (PFOS), tās sāļi un perfluoroktānsulfonil­ fluorīds”.
Šis ieraksts vēlāk 2019. gadā tika grozīts ar Lēmumu SC-9/4.
Minētās vielas ir iekļautas Regulas (ES) 2019/1021 I pielikuma A daļā un līdz ar to būtu jāiekļauj Regulas (ES) Nr.
649/2012 V pielikuma 1. daļas ķīmisko vielu sarakstā.
(21)
Regulas (ES) Nr.
649/2012 V pielikuma 1. daļā ir ieraksts par izstrādājumiem, “kas satur tetra-, penta-, heksa- vai heptabromdifenilēteri koncentrācijā, kas ir 0,1 % no masas vai vairāk, ja tie daļēji vai pilnībā ražoti no pārstrādātām izejvielām vai otrreizējai izmantošanai sagatavotiem atkritumu materiāliem”.
Minētā ieraksta pamatā ir ierobežojums, kas noteikts Eiropas Parlamenta un Padomes Regulā (EK) Nr. 850/2004 (24).
Noteikumi par minētajām vielām ir grozīti ar Regulu (ES) 2019/1021, kas samazina izstrādājumos atļauto koncentrāciju un dekabromdifenilēteri pievieno polibromdifenilēteru sarakstam.
Minētie aizliegumi būtu jāatspoguļo Regulas (ES) Nr.
649/2012 V pielikuma 1. daļā.
(22)
Regula (ES) 2017/852 aizliedz eksportēt dzīvsudrabu, noteiktus metāliskā dzīvsudraba maisījumus ar citām vielām, noteiktus dzīvsudraba savienojumus un noteiktus dzīvsudrabu saturošus produktus.
Minētie eksporta aizliegumi būtu jāatspoguļo Regulas (ES) Nr.
649/2012 V pielikuma 2. daļā.
(23)
Regulas (ES) Nr.
649/2012 14. panta 2. punkts nosaka, ka Komisijai jāpārskata katras I pielikumā uzskaitītās ķīmiskās vielas klasifikācija, ņemot vērā visas izmaiņas, kas izdarītas Pasaules Muitas organizācijas harmonizētās sistēmas nomenklatūrā vai Eiropas Savienības kombinētajā nomenklatūrā.
Vairāku ķīmisko vielu klasifikācija Eiropas Savienības kombinētajā nomenklatūrā kopš minēto ķīmisko vielu iekļaušanas Regulas (ES) Nr.
649/2012 I pielikumā ir mainīta.
Minētās izmaiņas būtu jāatspoguļo minētajā pielikumā.
(24) Eiropas Parlamenta un Padomes Regula (EK) Nr. 850/2004 (2004. gada 29. aprīlis) par noturīgiem organiskajiem piesārņotājiem, ar ko groza Direktīvu 79/117/EEK (OV L 158, 30.4.2004., 7. lpp.).